জামাইকাতে ক্যাটাগরি-৫ ঘূর্ণিঝড় ‘মেলিসা’র তাণ্ডব!

ওয়েব ডেস্ক : ক্যারিবিয়ান অঞ্চলে ভয়াবহ তাণ্ডব চালাল চালাল ক্যাটাগরি-৫ ঘূর্ণিঝড় ‘মেলিসা’ (Hurricane Melissa)। মঙ্গলবার রাতেই এই ঘুর্ণিঝড় জামাইকার ( Jamaica) দক্ষিণ-পশ্চিম উপকূলে আছড়ে পড়ে। ল্যান্ডফলের সময় এই ঘুর্ণিঝড়ের গতিবেগ ছিল প্রায় ২৯৫ কিলোমিটার। এই ঘুর্ণিঝড় জামাইকার ইতিহাসে সবথেকে শক্তিশালী বলে জানিয়েছে সেখানকার আবহাওয়া দফতর।

এই ঘুর্ণিঝড়ের প্রভাবে রাজধানী কিংস্টন সহ একাধিক এলাকা ক্ষতিগ্রস্ত হয়েছে। ভয়াবহ এই সাইক্লোনের (Cyclone) প্রভাবে ভেঙে পড়েছে একাধিক গাছ ও ঘরবাড়ি। সম্পুর্ণভাবে বিপর্যস্ত হয়েছে বিদ্যুৎ পরিষেবাও। সেখানকার স্থানীয় প্রশাসন জানিয়েছে, এই ঘুর্ণিঝড়ের অন্তত ৭ জন মানুষ প্রাণ হারিয়েছেন। আহত হয়েছেন অনেকে। ভূমিধস ও জলচ্ছ্বাসের কারণে অনেকে এখনও নিখোঁজ বলে জানা যাছ্ছে। অন্যদিকে ইতিমধ্যে বহু মানুষকে আশ্রয় কেন্দ্রে সরিয়ে নিয়ে যাওয়া হয়েছে। জানা গিয়েছে, ইতিমধ্যে শুরু হয়েছে উদ্ধার ও ত্রাণকার্য। কিন্তু ভারীয় বৃষ্টির কারণে তা ব্যাহত হচ্ছে বলে খবর। তবে সরকারের তরফে আশঙ্কা করা হচ্ছে, এর কারণে ক্ষয়ক্ষতির পরিমাণ কয়েকশো কোটি মার্কিন ডলারে পৌঁছতে পারে।

আরও খবর : ভুলভ্রান্তির কারণে নেটিজেনদের হাসির খোরাক হলেন ট্রাম্প!

প্রসঙ্গত, ক্যাটাগরি ৫-এর এই ঘুর্ণিঝড়টিকে (CyClone) আগেই ‘সর্বনাশা’ আক্ষা দিয়েছেন মার্কিন যুক্তরাষ্ট্রের ন্যাশনাল হ্যারিকেন সেন্টার। বিশ্বের সব থেকে শক্তিশালী ঝড় ‘মেলিসা’ (Hurricane Melissa)। ১৮৫১ সালে ঘুর্ণিঝড় নিয়ে তথ্য নথিভুক্ত করা শুরুর পর ১৭৪ বছরে ঘুর্ণিঝড় ‘মেলিসা’ হল জামাইকার ইতিহাসে সবথেকে শক্তিশালী ঝড়। আর এই ঝড়ের আগেই খাবার মজুত করতে শুরু করে দেন সেখানকার সাধারণ মানুষ। এর পাশাপাশি দুর্যোগ কবলিত মানুষের জন্য বিনামূল্যে স্থাপন করা হয়েছে হাজার খানেক অস্থায়ী কেন্দ্রও।

এই ঝড়ের আগে জামাইকার প্রধানমন্ত্রী অ্যান্ড্রু হোলনেস বলেছিলেন, ‘ সবাইকে যার যার বাড়ির ভিতরে থাকার অনুরোধ করছি। অপ্রয়োজনে বাইরে হবেন না। কারণ যে কোনও মুহুর্তে বাতাসের গতিবেগ বাড়তে পারে। সরকার বলছে যে নিখুঁত ব্যবস্থা হয়েছে। কিন্তু ভুলত্রুটি হবেই। তবে দুর্যোগ সামলাতে যাতে কোনও ভুল না হয় সেটার চেষ্টা করছি আমি।’ তবে জানা যাচ্ছে, এই ঘুর্ণিঝড়ের কারণে ব্যাপক ক্ষয়ক্ষতি হয়েছে জামাইকাতে।

জানা যাচ্ছে, জামাইকার (Jamaica) পরে বুধবার কিউবাতে (Cuba) আঘাত হেনেছ ভয়াবহ এই ‘সুপার সাইক্লোন’। ল্যান্ডফলের সময় এই ঝড়ের গতিবেগ ছিল ১২০ কিলোমিটার। এই দুর্যোগ থেকে সাধারণ মানুষকে রক্ষা করতে ইতিমধ্যে ৭ লক্ষের বেশি মানুষকে নিরাপদ জায়গায় নিয়ে যাওয়া হয়েছে। কিউবার পাশাপাশি বাহামাস ও বারমুডাতেও আঘাত হানতে পারে এই ঘুর্ণিঝড়। তবে এক্ষেত্রে হাওয়ার গতিবেগ কিছুটা কমে যেতে পারে।